Diari Oficial de la Generalitat Valenciana


Sumari del DOGV 5911, del 11-12-2008 (2008/14844)

ACORD de 23 de setembre de 2008, de la Comissió Territorial d'Urbanisme de Castelló, relatiu a la modificació puntual número 45 del Pla general de l'Alcora. Expedient número 2007/0391.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14295


Data del document
:   23-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Alcora, l'
    * pla d'urbanisme

ACORD de 23 de setembre de 2008, de la Comissió Territorial d'Urbanisme de Castelló, relatiu a la modificació puntual número 45 del Pla general de l'Alcora. Expedient número 2007/0391. [2008/14939]  
Vist l'expedient relatiu a la modificació puntual núm. 45 del Pla general de l'Alcora, i de conformitat amb els següents,  
Antecedents  
Primer. L'Ajuntament de l'Alcora va acordar el 23 de febrer de 2007 exposar al públic la modificació, cosa que es va dur a terme mitjançant anuncis publicats en el periòdic El Mundo de 15 de març de 2007 i en el Diari Oficial de la Comunitat Valenciana de 10 de maig de 2007. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió de 26 de juliol de 2007.   
Segon. El projecte consta de memòria i plànols.   
Tercer. L'objecte de la modificació és delimitar una reserva de sòl dotacional de caràcter recreatiu esportiu de 323 m² de superfície en el sòl no urbanitzable al nucli rural d'Araia. Segons s'assenyala en la memòria, la finalitat última d'aquesta modificació és adequar el planejament a la realitzada, ja que en aquest nucli rural ja existia l'enclavament d'unes antigues escoles, que són les que ara es volen aprofitar per a allotjar un centre social.  
Quart. El 13 de febrer de 2008 es va sol·licitar informe de la Confederació Hidrogràfica del Xúquer.  
El 10 de setembre de 2008 la Direcció General de Gestió del Medi Natural emet la preceptiva declaració d'impacte ambiental.  
El 15 de setembre de 2008 la Direcció General de Paisatge emet informe.  
Fonaments de dret  
Primer. Aquesta modificació puntual del Pla general de l'Alcora s'ha tramitat després de l'entrada en vigor de la Llei 16/2005, de 30 de desembre, urbanística valenciana (d'ara endavant LUV), per la qual cosa li és ja aplicable la nova llei.  
Segon. La tramitació d'aquesta modificació puntual del Pla general de l'Alcora ha sigut correcta, de conformitat amb el que estableix l'article 94.1 i 64 de la LUV. La documentació està completa, en compliment del que disposa l'article 64 i concordants de la LUV.  
Tercer. L'article 36.3 de la LUV estableix que «la competència per a l'aprovació definitiva de l'ordenació estructural correspon a la Generalitat». D'altra banda, l'article 37.2 de la LUV disposa que «les decisions sobre l'ordenació detallada corresponen al municipi», i afig després que «la competència per a l'aprovació definitiva dels plans que només facen referència a l'ordenació detallada correspon a l'ajuntament». L'article 37 de la LUV ha sigut desplegat per l'article 121 del Reglament d'ordenació i gestió urbanística i territorial, aprovat pel Decret 67/2006, de 19 de maig (d'ara endavant ROGTU) que, després d'assenyalar en l'apartat segon que «l'ordenació detallada pot ser establida, en sòl urbà, pels plans generals o per plans de reforma interior o estudis de detall i, en urbanitzable, mitjançant pla parcial», afig en l'apartat tercer que «és competència municipal l'aprovació i modificació de l'ordenació detallada».  
En el cas que ens ocupa es preveu un nou sòl dotacional de la xarxa primària en sòl no urbanitzable, per tant la competència per a l'aprovació definitiva és autonòmica.  
Quart. El 10 de setembre de 2008 la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge ha emés la preceptiva declaració d'impacte ambiental. La declaració conclou de la manera següent:  
«S'estima acceptable, a l'efecte ambiental i sense perjudici de l'obtenció prèvia de les autoritzacions sectorials que se li apliquen, la modificació puntual número 45 del Pla general d'ordenació urbana de l'Alcora, promogut per l'Ajuntament de l'Alcora, sempre que es desenvolupe d'acord amb el que estableix la documentació presentada».  
No existeix, per tant, en aquest aspecte, cap obstacle a l'aprovació definitiva d'aquesta modificació.  
Cinqué. El 27 de febrer de 2008 es va sol·licitar un informe en relació amb l'estudi d'integració paisatgística d'aquesta modificació. El 15 de setembre de 2008 (quasi sis mesos més tard) la Direcció General del Paisatge emet un informe en què s'estableix la necessitat esmenar la documentació aportada.  
L'article 83.4 de la Llei de règim jurídic de les administracions públiques i del procediment administratiu comú estableix que "l'informe emés fora de termini podrà no ser tingut en compte en l'adopció de la corresponent resolució". En aquest cas, l'informe pel qual se sol·licita esmenar la documentació s'ha emés quasi sis mesos després de la seua sol·licitud. D'altra banda, de l'article 58, apartat tercer, del Reglament de paisatge de la Comunitat Valenciana, aprovat pel Decret 120/2006, d'11 d'agost, resulta que l'informe de la Direcció General del Paisatge ha de ser tramitat per part de l'òrgan competent per a emetre la declaració d'impacte ambiental, que en aquest cas ja ha sigut emés.  
A la vista de tot això, i tenint en compte a més l'objecte de la modificació, es considera suficient perquè puga aprovar-se l'expedient que s'establisca com a condició de desenvolupament que el projecte d'obra que en el seu moment es redacte per a fer en aquest sòl dotacional l'equipament que es vulga realitzar vaja acompanyat d'un estudi d'integració paisatgística.  
Sisé. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:  
Aprovar definitivament la modificació puntual número 45 del Pla general de l'Alcora, relativa a reserva de sòl dotacional al nucli d'Araia, i s'estableix com a condició de desenvolupament que el projecte d'obra que en el seu moment es redacte per a fer en aquest sòl dotacional l'equipament que es vulga realitzar vaja acompanyat d'un estudi d'integració paisatgística.  
Contra aquest acord, que no posa fi a la via administrativa, podrà interposar-se recurs d'alçada en el termini d'un mes davant de la secretària autonòmica de Conselleria de Medi Ambient, Aigua, Urbanisme i Habitatge, això sense perjudici d'utilitzar qualsevol altre recurs que es considere oportú.  
Castelló de la Plana, 23 de setembre de 2008.- El secretari de la Comissió Territorial d'Urbanisme: Fernando Renau Faubell.